ഒമാന് ബൊട്ടാണിക് ഗാര്ഡന് 2023ല് പൂര്ത്തിയാകും മസ്കത്ത്: ഒമാന്റെ അഭിമാന പദ്ധതിയായ ബൊട്ടാണിക് ഗാര്ഡന് പദ്ധതി 2023ല് പൂര്ത്തിയാകും. അല് ഖൂദില് നിര്മാണം തുടരുന്ന ഇൗ പദ്ധതി ലോകത്തിലെ തന്നെ ഏറ്റവും വലിയ ബൊട്ടാണിക് ഗാര്ഡനായിരിക്കും. നിരവധി ആകര്ഷണങ്ങളുമായി നിര്മാണം പുരോഗമിക്കുന്ന പദ്ധതി 2023ല് പൂര്ത്തിയാകുമെന്ന് പ്രതീക്ഷിക്കുന്നതായി പൈതൃക ടൂറിസം കാര്യ മന്ത്രി സാലെം അല് മഹ്റൂഖി പ്രസ്താവനയില് അറിയിച്ചു. സന്ദര്ശകരെ ആകര്ഷിക്കാന് കേബിള് കാര് അടക്കം നിരവധി സംവിധാനങ്ങളും ഗാര്ഡനില് ഒരുക്കും. ചെടികളുടെയും സസ്യങ്ങളുടെയും നഴ്സറി, സന്ദര്ശക കേന്ദ്രം, ഗവേഷണ കേന്ദ്രം, ഫീല്ഡ് പഠനകേന്ദ്രം, പര്വത ജീവജാല സംരക്ഷണ മേഖല, സംരക്ഷിത പ്രകൃതി മേഖല എന്നിവ പദ്ധതിയിലുണ്ടാവും. പദ്ധതിയുടെ ഭാഗമായി ഗ്ലാസുകൊണ്ടുള്ള വന് താഴികക്കുടവും നിര്മിക്കുന്നുണ്ട്. നിരവധി ആഗമന നിഗമന കവാടങ്ങളോടെയുള്ള ഇ താഴികക്കുടം സന്ദര്ശകര്ക്ക് ആകര്ഷകമാവും. മസ്കത്ത് എക്സ്പ്രസ് വേയുമായി ചേര്ന്നുനില്ക്കുന്നതിനാല് സന്ദര്ശകര്ക്ക് എത്തിച്ചേരാനും സൗകര്യമായിരിക്കും.